## Pravilnik o ostvarivanju prava na naknadu za učenje hrvatskog jezika i stipendiranje povratnika i useljenika

### NN 102/2000 (17.10.2000.), Pravilnik o ostvarivanju prava na naknadu za učenje hrvatskog jezika i stipendiranje povratnika i useljenika

# MINISTARSTVO VANJSKIH POSLOVA

1997

Na teme­lju članka 6. Zakona o izmjenama i dopunama Zakona o ustrojstvu
i djelokrugu ministarstava i državnih upravnih organizacija (»Narodne novine«,
br. 15/00 i 20/00), a u svezi s odredbama članka 24. stavka 1. Zakona o proračunu
(»Narodne novine«, br. 92/94), ministar va­njskih poslova donosi

## PRAVILNIK

### O OSTVARIVANJU PRAVA NA NAKNADU ZA UČENJE HRVATSKOG JEZIKA I STIPENDIRANJE POVRATNIKA I USELJENIKA

Članak 1.

Radi potica­nja hrvatskih ise­ljenika na povratak i use­ljava­nje, te
stvara­nje uvjeta za ­njihovo brže inte­grira­nje u sustav Republike Hrvatske,
ovim Pravilnikom utvrđuju se prava povratnika i use­ljenika na naknadu za uče­nje
hrvatskog jezika, te ostvariva­nje prava učenika i studenata na stipendira­nje.

Povratnici i use­ljenici ostvaruju prava utvrđena ovim Pravil­nikom pod
uvjetom da se use­ljavaju u Republiku Hrvatsku s namjerom da u ­njoj stalno žive.

Članak 2.

U smislu ovog Pravilnika:

1. Povratnik je hrvatski držav­ljanin koji se iselio u inozemstvo do 30.
svib­nja 1990. godine, a koji se vraća s namjerom da stalno živi u Republici
Hrvatskoj.

2. Use­ljenik je pripadnik hrvatskog naroda koji je rođen i ima
prebivalište u inozemstvu, a koji se use­ljava s namjerom da stalno živi u
Republici Hrvatskoj. Pripadnik hrvatskog naroda je osoba kojoj je jedan od
rodite­lja ili jedan od predaka treće­g ili četvrtog nas­ljednog reda (djedovi
i bake, pradjedovi i prabake) bio pripadnik hrvatskog naroda.

Članak 3.

Pravo na uče­nje hrvatskog jezika i pisma ima povratnik i use­ljenik
koji nije stariji od 35 godina.

Zahtjev za pohađa­nje nastave hrvatskoga jezika i pisma i zahtjev za
naknadu troškova uče­nja hrvatskog jezika i pisma iz članka 5. ovog Pravilnika
podnosi se Ministarstvu va­njskih poslova (u da­lj­njem tekstu: Ministarstvo).

Povratniku i use­ljeniku starijem od 35 godina može se iznim­no, odlukom
ministra, usvojiti zahtjev za pohađa­nje nastave i naknadu troškova uče­nja
hrvatskog jezika i pisma iz članka 5. ovog Pravilnika.

Članak 4.

Uče­nje hrvatskog jezika i pisma Ministarstvo može povjeriti visokom učilištu
koje izvodi nastavu hrvatskog jezika i k­nji­ževnosti, otvorenom pučkom učilištu
ili ustanovi koja je re­gistrirana za uče­nje hrvatskog jezika.

Ustanove iz stavka 1. ovog članka polaznicima uče­nja hrvat­skog jezika
i pisma koji s uspjehom savladaju program, izdaju uvjere­nje o poznava­nju
hrvatskog jezika i pisma.

Članak 5.

Ministarstvo može povratniku i use­ljeniku iz članka 3. stav­ka 1. ovog
Pravilnika nadoknaditi troškove uče­nja hrvatskog jezika i pisma, najviše do
150 sati, pod uvjetom da je pohađao nastavu kod ustanova iz članka 4. stavka 1.
ovog Pravilnika.

Radi ostvariva­nja prava iz
stavka 1. ovog članka povratnik i use­ljenik mora pružiti pisani dokaz da je
pohađao nastavu hrvat­skog jezika i pisma.

Članak 6.

Povratnici i use­ljenici, učenici
sred­njih škola, odnosno studenti visokih učilišta koji nisu stariji od osamnaest,
odnosno dvadeset pet godina, imaju pravo na stipendiju tijekom redovnog školova­nja,
odnosno studira­nja, za podmire­nje osnovnih životnih troškova.

Članak 7.

Pravo na dodjelu stipendije ima povratnik i use­ljenik, učenik sred­nje škole,
koji pored uvjeta iz članka 6. ispu­njava i s­ljedeće uvjete:

– da se upisuje u sred­nju školu u Republici Hrvatskoj

– da je završio osnovnu ili dio sred­nje škole
u inozemstvu koja mu omogućava nastavak sred­nje naobrazbe u Republici
Hrvatskoj.

Ispu­njava­nje uvjeta iz stavka 1. ovog članka
dokazuje se inozemnom školskom svjedo­džbom u izvorniku ili ovjerenom prije­pisu,
te ­njenom preslikom i prijevodom, koju je ovjerio sudski tumač.

U slučaju dvojbe jesu li ispu­njeni uvjeti iz
stavka 1. alineje 2. ovog članka, miš­lje­nje daje Ministarstvo prosvjete i športa.

Visina stipendije učenika sred­nje škole ne može iznositi više od 600,00
kuna mjesečno.

Članak 8.

Pravo na dodjelu stipendije ima povratnik i
use­ljenik, student, koji pored uvjeta iz članka 6. ovog Pravilnika ispu­njava
i s­ljedeće uvjete:

– student koji upisuje prvu godinu
dodiplomskog studija da je završio sred­nju školu bez ponav­lja­nja godine

– student koji upisuje drugu godinu i ostale
godine dodiplomskog studija da je do sada svladao upisani studij bez ponav­lja­nja
godine.

Visina stipendije studenta visokog učilišta ne može iznositi više od
800,00 kuna mjesečno.

Članak 9.

Prioritet pri ostvariva­nju prava iz ovog Pravilnika imaju:

– učenici i studenti lošije­g socijalnog statusa obite­lji

– učenici i studenti s bo­ljim uspjehom u školova­nju.

Članak 10.

Radi dodjele stipendija Ministarstvo raspisuje natječaj, koji se objav­ljuje
u javnom glasilu.

Natječaj iz stavka 1. ovog članka sadrži uvjete i kriterije za dodjelu
stipendije, postupak i način provedbe natječaja, te rok za podnoše­nje
zahtjeva.

Na teme­lju provedenog natječaja Ministarstvo donosi odluku o dodjeli
stipendija.

Na teme­lju odluke iz stavka 3. ovog članka Ministarstvo sklapa ugovor s
učenikom, odnosno studentom, kojemu je dodije­ljena stipendija, kojim se pobliže
uređuju prava i obveze davate­lja i primate­lja stipendije.

Članak 11.

Ovaj Pravilnik stupa na snagu danom objave u »Narodnim novinama«.

Klasa: 011-02/00-03/12
Urbroj: 521-03-05-00
Zagreb, 13. listopada 2000.

Ministar
va­njskih poslova
**Tonino Picula,** v. r.

if !supportEmptyParas endif

Pravilnik, NN 102/2000-1997